মিলা একটি প্রাইভেট কোম্পানীতে কাজ করে। একদিন হঠাৎ ইলেকট্রিসিটি চলে যাওয়ায় লিফটে আটকে পড়েছিলো এক সহকর্মীর সঙ্গে। কয়েক মুহুর্তই মাত্র। জেনারেটরে লিফট আবার চালু হওয়ার ফাঁকেই সহকর্মী জাপটে ধরেছিলো ওকে। ব্যাস ওইটুকুই। মিলা কিছু বলার আগেই সহকর্মী হেসে নেমে গিয়েছিলো। কথাটা কাউকে বলা হয়না মিলার। এমনিতেই চাকরী করা নিয়ে শ্বশুরবাড়ির অনেক আপত্তি। তারউপর এসব জানাজানি হলে চাকরীটা আর করাই হবে না হয়তো।